बुधवार दिनांक 05.09.18 को भाद्रपद कृष्ण दशमी पर आर्द्रा नक्षत्र व सिद्धि योग है। आज के योग में देवी जगद्धात्री का पूजन करना श्रेष्ठ रहेगा। जगद्धात्री का अर्थ है जगत रक्षिका यानि जगदंबा। शास्त्रों ने इन्हें ही अपराजिता कहा है। त्रिनेत्रा, रक्तांबरा, सिंहवाहिनी व चतुर्भुजा जगद्धात्री ही तंत्र विद्या की देवी हैं। शास्त्र शक्ति-संगम-तंत्र, उत्तर-कामाख्या-तंत्र, भविष्य पुराण व दुर्गा कल्प में जगद्धात्री पूजा का उल्लेख है। शास्त्र केनो-पनिषद में हेमवती का वर्णन जगद्धात्री का ही रूप है। शास्त्रनुसार हर माह के कृष्ण व शुक्ल पक्ष की दशमी तिथि देवी अपराजिता अर्थात जगद्धात्री को समर्पित है। देवी जगद्धात्री राजस व तामस दोनों का प्रतीक हैं।